  Анжелика Тихонова корреспондент Алнаш ёросын выль дышетскон арлы дасяськон ужъёссэс йылпумъяло. 2021-тӥ арын ваньмыз 37 дышетон юртъёссы (школаос но нылпи садъёс) ӧсъёссэс усьтозы шуыса чаклало. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Вань ужъюртъёсын тылпу потон сярысь ивортӥсь асэрказ ужась сӧзнэт лэсьтэмын, озьы ик терроризмлэсь утиськон понна полициез ӝог ӧтён кнопкаос пуктэмын, со сяна, видеокамераос ошемын Алексей Семёнов, Алнаш ёрослэн тӧроезЁросысь куиняз ужъюртъёсын укнооссэс воштӥзы: Писейгуртысь школаын – 66-сэ, Туймыйылысь школаын – 30-зэ, «Солнышко» нылпи садын – 29-сэ. Выльдӥськон ужъёс азьланьтӥсько на. Кылсярысь, Туймыйылысь школаын спортзалэз тупатъяло. Ужъёслы оглом 848 сюрс манет висъязы. Со пӧлысь 60 сюрс манетсэ теннисъя но волейболъя спорт клублы тӥрлык басьтыны кутӥзы.  Писейгуртысь школаын «Точка роста» центр усьтыны висъетъёс дасяло. Нош Выль Утчанысь школаын пу выжъёссэс кафельлы но линолеумлы вошто, пыронзэ лэсьто, шуныт сётӥсь но ву гумыосты выльдо. Пусъём, Алнаш ёросын выль дышетскон аре школаосы 2 сюрс 919 пиналъёс мынозы, соос пӧлысь 258-эз нырысетӥ классэ вамыштозы. Нылпи садъёсы 1 сюрс 22 пиналъёс ветлозы.  Тодэ вайытом, Удмуртиын 1-тӥ куарусёнэ 575 школаос ӧсъёссэс усьтозы. Тегъёс: Дышетон Удмуртия школаос тупатъянужъёс Алнаш  